
TECHNINĖS SPECIFIKACIJOS PROJEKTAS 
VŠĮ RESPUBLIKINĖS KLAIPĖDOS LIGONINĖS 
ELEKTRONINĖS SVEIKATOS ISTORIJOS INFORMACINĖS SISTEMOS (ESIS) PROGRAMINĖS ĮRANGOS PALAIKYMO, PRIEŽIŪROS IR KONSULTAVIMO PASLAUGOS
1. BENDROJI DALIS
1.1. VšĮ Respublikinės Klaipėdos ligoninės (toliau vadinama – Paslaugų gavėjas) elektroninės sveikatos istorijos sistemos (toliau - ESIS) informacinė sistema, skirta sveikatos priežiūros veiklai, yra įdiegta ir naudojama adresu S. Nėries g. 3, LT-92231 Klaipėda ir jos filialuose bei padaliniuose:
· Dienos chirurgijos centras, Bokštų g. 6 / Puodžių g. 9 / Puodžių g. 11, Klaipėda;
· Hemodializių skyrius, S. Daukanto g. 35, Klaipėda;
· Konsultacinė poliklinika, H. Manto g. 49, Klaipėda;
· Konsultacinė poliklinika, Taikos pr. 103, Klaipėda;
· Palangos filialas „Pušynas“, Žvejų g. 1, Palanga
· Psichiatrijos filialas, Bangų g. 6a / Baltikalnio g. 10a / Puodžių g. 9, Klaipėda;
· Skuodo filialas, Šatrijos g. 3, Skuodas;
· Tuberkuliozės filialas, P. Lideikio g. 2, Klaipėda.
1.2. Ligoninėje dirba 1500 darbuotojų.
1.3. Paslaugų gavėjo naudojami sekantys ESIS funkcionalumai (moduliai):
1.3.1. Įstaigos resursų administravimo modulis;
1.3.2. Ambulatorinių apsilankymų planavimo modulis;
1.3.3. Hospitalizacijų ir operacijų planavimo modulis;
1.3.4. Pacientų srautų administravimas Priėmimo-skubios pagalbos skyriuje (pagal pagalbos suteikimo svarbą) modulis;
1.3.5. Laboratorinių tyrimų užsakymo, atsakymo ir peržiūros modulis;
1.3.6. Instrumentinių tyrimų užsakymo, atsakymo ir peržiūros modulis;
1.3.7. Patologijos tyrimų užsakymo, atsakymo ir peržiūros modulis;
1.3.8. E-receptų išrašymo modulis;
1.3.9. Operacijų, procedūrų ir manipuliacijų vykdymo organizavimo modulis;
1.3.10. Siuntimų ir atsakymų išrašymo modulis;
1.3.11. Dietų ir maitinimo administravimo modulis;
1.3.12. Neįgalumo, darbingumo lygio, bendrųjų pirminių specialiųjų poreikių nustatymui parengimo ir teikimo Neįgalimo ir darbingumo nustatymo tarnybai (toliau – NDNT) modulis;
1.3.13. Psichikos pacientų klinikinės informacijos tvarkymo ir apsaugos modulis;
1.3.14. Ambulatorinių pacientų priėmimo administravimo modulis;
1.3.15. Ambulatorinio gydymo organizavimo modulis;
1.3.16. Priėmimo stacionariniam gydymui administravimo modulis;
1.3.17. Stacionarinio gydymo organizavimo modulis;
1.3.18. Vidinių konsultacijų vykdymo organizavimo modulis;
1.3.19. Nedarbingumo bei nėštumo ir gimdymo atostogų paskyrimo modulis;
1.3.20. Diagnozių, paslaugų, operacijų ir kt. Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) reikalaujamos informacijos registravimo ir paciento Elektroninės medicininės istorijos (toliau – EMI) duomenų perdavimo ESPBI IS modulis;
1.3.21. Dokumentų ir šablonų sukūrimo modulis;
1.3.22. Informacijos analizės ir ataskaitų formavimo posistemė ir modulis;
1.3.23. Pacientų katalogo tvarkymo modulis;
1.3.24. Gydytojų grafikų, medicininės įrangos, kabinetų darbo laiko ir užimtumo administravimo modulis;
1.3.25. Naudotojų, registrų, katalogų, klasifikatorių ir terminų žodynų administravimo modulis.
1.4. ESIS realizuotos integracijos:
1.4.1. VĮ Registrų centro ESPBI informacinė sistema;
1.4.2. suteiktų iš Privalomojo sveikatos draudimo fondo (toliau – PSDF) apmokamų paslaugų duomenų abipusis apsikeitimas su Valstybinės ligonių kasos (toliau – VLK) prie SAM informacine sistema SVEIDRA ir jos posistemiais: Stacionarinių paslaugų apskaitos posistemė (toliau – SPAP); Ambulatorinių paslaugų apskaitos posistemė (toliau – APAP); Reabilitacijos siuntimų ir apskaitos posistemė (toliau – RSAP); Prirašymo prie PASPĮ apskaitos posistemė (toliau – PRAP);
1.4.3. Valstybinės ligonių kasos prie SAM, LR draudžiamųjų privalomuoju sveikatos draudimu registras, pacientų draustumo ir prisirašymo tikrinimas draudžiamojo privalomuoju sveikatos draudimu registre (toliau – DPSDR);
1.4.4. Valstybinio socialinio draudimo fondo valdybos prie LR socialinės apsaugos ir darbo ministerijos SODRA informacinė sistema. Elektroninių nedarbingumo pažymėjimų išdavimas, tvarkymas ir realaus laiko apsikeitimas su informacine sistema EPTS;
1.4.5. VĮ Registrų centro abipusė išankstinės pacientų registracijos duomenų apsikeitimo integracija su ipr.esveikata.lt informacine sistema;
1.4.6. Valstybinio patologijos centro VPC informacinė sistema;
1.4.7. iSVIS.
1.5. ESIS architektūra:
1.5.1. naudotojo sąsaja realizuota Interneto naršyklės pagrindu;
1.5.2. programa veikia MS IIS serveryje;
1.5.3. naudoja MS SQL duomenų bazę;
1.5.4. suprogramuota naudojant MS ASP.NET Framework priemones.
2. PIRKIMO OBJEKTAS
2.1. Pirkimo objektas – VšĮ Respublikinės Klaipėdos ligoninės informacinės sistemos ESIS programinės įrangos palaikymo, priežiūros ir konsultavimo paslaugos (toliau – Paslaugos). Paslaugos teikiamos  tokia apimtimi, kuri būtina užtikrinant sklandų projekto „E. sveikatos paslaugų gyventojams ir pacientams kūrimas VšĮ Respublikinėje Šiaulių ligoninėje, VšĮ Respublikinėje Panevėžio ligoninėje, VšĮ Respublikinėje Klaipėdos ligoninėje ir VšĮ Respublikinėje Kauno ligoninėje" (Nr.VP2-3.1-IVPK-10-V-01-002) metu sukurtos informacinės sistemos veikimą ir jos sąveiką su išorinėmis informacinėmis sistemomis. 
2.2. Perkamos Paslaugos:
	Pavadinimas
	Matas
	Kiekis

	[bookmark: _Hlk234560712]ESIS programinės įrangos palaikymo, priežiūros ir konsultavimo paslaugos
	Mėnesiai
	36

	[bookmark: _Hlk234560323]Papildomi ESIS programinės įrangos vystymo darbai (pagal poreikį, valandinis įkainis)
	Valandos
	260


3. REIKALAVIMAI ESIS PROGRAMINĖS ĮRANGOS PALAIKYMO. PRIEŽIŪROS IR KONSULTAVIMO PASLAUGOMS
3.1. Reikalavimai ESIS priežiūros paslaugoms:
3.1.1. Užtikrinti ESIS veikimo patikimumą be sutrikimų ne mažiau 98% naudojimo laiko per metus, kai sistema naudojama 24 valandas per parą, 7 dienas per savaitę.
3.1.2. ESIS sutrikimų (incidentų) šalinimas turi būti atliekamas vadovaujantis tokia klaidų ir/ar trikdžių klasifikacija (išvardinti svarbos mažėjimo tvarka):
3.1.2.1. blokuojantis sutrikimas (blokuojantis incidentas) - nustatyta ESIS klaida ir/ar trikdis, dėl kurio ESIS naudotojas negali vykdyti numatytų būtinų funkcijų ir nežinomas joks kitas alternatyvus būdas šią funkciją atlikti;
3.1.2.2. kritinis sutrikimas (kritinis incidentas) - nustatyta ESIS klaida ir/ar trikdis, kuris kliudo vykdyti būtinas funkcijas informacinėje sistemoje, tačiau yra žinomas alternatyvus funkcijos vykdymo būdas;
3.1.2.3. vidutinis sutrikimas (vidutinis incidentas) - nustatyta ESIS klaida ir/ar trikdis, dėl kurio tam tikrais atvejais (pvz. neužpildyti ar netinkamai užpildyti laukai), tačiau įmanoma atlikti tą funkciją ESIS;
3.1.2.4. neesminis sutrikimas (neesminis incidentas) - nustatyta ESIS klaida ir/ar trikdis, kuris nesutrikdo ESIS funkcijų darbo, tačiau galėtų veikti patogiau ir egzistuoja aiškus būdas veiksmams atlikti.
3.1.3. ESIS sutrikimai turi būti sprendžiami laikantis šių reikalavimų:
3.1.3.1. reakcijos į sutrikimą laikas – ne ilgiau kaip 1 (viena) darbo valanda nuo pranešimo apie sutrikimą gavimo sutartu būdu;
3.1.3.2. blokuojančių sutrikimų (blokuojančio incidento) šalinimas – ne ilgiau kaip 1 (viena) darbo laiko valanda nuo gedimo patvirtinimo gavimo sutartu būdu. Jei sutrikimo per nurodytą laiką pašalinti negalima, kartu su Paslaugų gavėju suderinamas susitarimas dėl kito pašalinimo termino;
3.1.3.3. kritinių sutrikimų (kritinio incidento) šalinimas – ne ilgiau kaip 4 (keturios) darbo laiko valandos nuo gedimo patvirtinimo gavimo sutartu būdu. Jei sutrikimo per nurodytą laiką pašalinti negalima, kartu su Paslaugų gavėju suderinamas susitarimas dėl kito pašalinimo termino;
3.1.3.4. vidutinių sutrikimų (vidutinio incidento) šalinimas – ne ilgiau kaip 24 (dvidešimt keturios) darbo laiko valandos nuo gedimo patvirtinimo gavimo sutartu būdu;
3.1.3.5. neesminių sutrikimų (neesminio incidento) šalinimas – Paslaugų gavėjas ir Paslaugų teikėjas susitaria dėl incidento ar neatitikimo išsprendimo trukmės;
3.1.3.6. informacinės sistemos veiklos atkūrimas ne ilgiau kaip per 16 (šešiolika) darbo laiko valandų nuo to momento, kai Paslaugų gavėjas pateikia reikiamą techninę įrangą, įdiegtos programinės įrangos bei duomenų bazių kopijas. Už programinės įrangos bei duomenų bazių kopijų archyvavimą atsako Paslaugų gavėjas. Jei ESIS veiklos atkūrimas per nurodytą laiką negalimas, kartu su Paslaugų gavėju  suderinamas susitarimas dėl kito termino.
3.2. Terminų skaičiavimo ir incidentų valdymo taisyklės
3.2.1. Incidento pradžios laiku laikomas jo užregistravimo  Paslaugų teikėjo naudojamoje incidentų valdymo sistemoje laikas. Jeigu incidentų valdymo sistema neveikia, pradžios laiku laikomas pranešimo išsiuntimo sutartu elektroninio pašto adresu arba registravimo sutartu telefono numeriu laikas.
3.2.2. Veikimo atkūrimu laikomas galutinis incidento pašalinimas arba Paslaugų gavėjo patvirtintas laikinas sprendimas, leidžiantis vykdyti incidento paveiktas būtinas ESIS funkcijas.
3.2.3. Vien tik incidento priėmimas, jo nagrinėjimo pradžia, priežasties nustatymas, informacijos apie atliekamus darbus pateikimas ar dalinis funkcionalumo atkūrimas, neleidžiantis vykdyti būtinų funkcijų, nelaikomas veikimo atkūrimu.
3.2.4. Pirminį incidento prioritetą nustato Paslaugų gavėjas. Paslaugų teikėjas gali pateikti motyvuotą prašymą prioritetą pakeisti, tačiau iki Paslaugų gavėjo rašytinio patvirtinimo taikomas pirminis prioritetas.
3.2.5. Termino skaičiavimas gali būti sustabdytas tik tais atvejais, kai incidento sprendimui objektyviai būtina Paslaugų gavėjo informacija, prieiga ar veiksmas ir Paslaugų teikėjas apie tai nedelsdamas, bet ne vėliau kaip per 30 minučių nuo poreikio nustatymo, raštu informuoja Paslaugų gavėją. Termino skaičiavimas atnaujinamas nuo reikiamos informacijos, prieigos ar veiksmo suteikimo momento.
3.2.6. Paslaugų teikėjas privalo incidentų valdymo sistemoje fiksuoti incidento registravimo, reakcijos, atliktų veiksmų, veikimo atkūrimo, laikino sprendimo pateikimo ir galutinio uždarymo laikus.
3.3. ESIS programinės įrangos palaikymas apima:
3.3.1. ESIS naudotojų ir administratorių konsultavimą telefonu, elektroniniu paštu, nuotolinio prisijungimo prie darbo vietos kompiuterio būdu bei pagalba parengiant darbui naujas ESIS funkcijas;
3.3.2. ESIS veikimo sutrikimų ir klaidų registravimą 24x7x365 bei jų šalinimą, ypatingą dėmesį skiriant IS funkcijoms, susijusioms su duomenų mainais su išorinėmis bei vidinėmis integruotomis sistemomis;
3.3.3. ESIS taikomosios programinės įrangos bei duomenų bazių veikimo užtikrinimo darbus (replikacijų su išorinėmis informacinėmis sistemomis priežiūra, klasifikatorių palaikymas ir atnaujinimas, informacinėje sistemoje realizuotų ataskaitų palaikymas, programinės įrangos veikimo optimizavimas, įvykių žurnalų ir sistemos darbo (pvz. klaidos ir resursų naudojimas) reguliari stebėsena, galimų funkcionavimo problemų identifikavimas ir sprendimas, duomenų bazių bei taikomosios programinės įrangos atstatymo darbai);
3.3.4. ESIS programinės įrangos pakeitimus tiekėjo iniciatyva pasikeitus išorinių sistemų (ESPBI, IPR, SVEIDRA, EPTS) ar teisės aktų reikalavimams esančiose ESIS funkcijose pagal tiekėjo vystymo ir pakeitimų planus (programinės įrangos naujų versijų kūrimas ir diegimas);
3.3.5. ESIS naudotojo sąsajos suderinamumas su interneto naršyklėmis (Microsoft Edge, Chrome, Mozilla). Užtikrinamas veikimas su naujausia versija ir viena senesne versija. Paslaugų teikėjas neatsako už įskiepių (pvz. JAVA) suderinamumą su naršyklėmis;
3.3.6. Paslaugų teikėjo atlikti ESIS veikimą ir greitaveiką optimizuojantys pakeitimai. Esant poreikiui, Paslaugų teikėjas raštu teikia argumentuotus siūlymus Paslaugų gavėju dėl kompiuterinės įrangos, būtinos sklandžiam ESIS funkcionavimui, įsigijimo;
3.3.7. Paslaugų teikėjo iniciatyva atlikti pakeitimai, susiję su ESIS suderinamumu galiojantiems teisės aktų reikalavimams, duomenų saugumo bei ESIS naudojimo patogumo klausimais, arba pagal iš anksto su Paslaugų gavėju suderintą užduotį ir terminus naudojamų modulių ir funkcijų pakeitimai;
3.3.8. ESIS parametrų keitimas pagal Paslaugų gavėjo poreikius;
3.3.9. Klasifikatorių palaikymas ir atnaujinimas;
3.3.10. Profilaktiniai ESIS palaikymo darbai:
3.3.10.1. Paslaugų teikėjo darbuotojai atlieka ESIS veikimo stebėjimą darbo dienomis nuo 8.00 val. iki 17.00 val. naudodami automatines stebėsenos priemones, veikiančias visą parą be poilsio dienų;
3.3.10.2. Paslaugų gavėjas turi būti nedelsiant informuojamas apie sutrikimus, kurių priežastys apima: nepakankama laisva erdvė informacijos kaupikliuose, kritiniai failų dydžiai (duomenų bazės, sisteminiai failai ir pan.), kritiniai resursų (CPU, atmintis, tinklo apkrova ir pan.) panaudojimo dydžiai;
3.3.10.3. nustačius sutrikimo priežastį, Paslaugų gavėjui turi būti pateiktos prevencinės rekomendacijos, kaip tokio sutrikimo išvengti;
3.3.10.4. teikti rekomendacijas dėl automatinių stebėsenos priemonių diegimo ir naudojimo;
3.3.10.5. sisteminės programinės įrangos (DBMS, IIS) profilaktinės priežiūros darbai ir jų dažnumas:
3.3.10.5.1. susijusio įvykių žurnalo, pranešimų peržiūra – kasdien;
3.3.10.5.2. replikacijos (-ų) su kitomis duomenų bazėmis – kartą per savaitę;
3.3.10.5.3. rezervinių kopijų kūrimo patikrinimas – kartą per savaitę;
3.3.10.5.4. įvykių žurnalų ir Sistemos darbo ataskaitų nagrinėjimas bei archyvavimas – kartą per mėnesį;
3.3.10.5.5. laikinų failų išvalymas – pagal poreikį, bet ne rečiau kaip kartą per mėnesį;
3.3.10.5.6. patikrinimas, ar laikinų failų išvalymas buvo sėkmingas – kartą per mėnesį;
3.3.10.5.7. standartinių programinės įrangos atnaujinimo paketų diegimas – pagal poreikį, jei nenustatytas automatinis diegimas;
3.3.10.5.8. procesų, jų prioritetų, duomenų bazių indeksų ir pan. optimizavimas, siekiant maksimalios ESIS greitaveikos – kartą per tris mėnesius.
3.4. ESIS ir/ar jo komponentų, sisteminės programinės įrangos atnaujintų ar pataisytų versijų, tame tarpe susijusių su sutrikimo priežasčių šalinimu, diegimas, kuris atliekamas tokia tvarka:
3.4.1. dieną prieš atnaujinimo diegimą Paslaugų gavėjas el. paštu informuojamas apie numatomą atnaujinimo diegimą;
3.4.2. naujų versijų diegimo darbai atliekami ne darbo valandomis nuo 20.00 iki 8.00 val.;
3.4.3. po versijos atnaujinimų Paslaugų teikėjas pateikia Paslaugų gavėjui informaciją, kokios klaidos ištaisytos, kokie pakeitimai padaryti ir kt.;
3.5. Paslaugų teikėjas kiekvieną mėnesį kartu su PVM sąskaita faktūra Paslaugų gavėjui teikia Sutrikimų, jų šalinimo ir atliktų profilaktinių darbų ataskaitą.
3.6. Esminiai Paslaugų teikėjo įsipareigojimai įsigaliojus Bendrajam duomenų apsaugos reglamentui (angl. General Data Protection Regulation, GDPR):
3.6.1. Paslaugų gavėjo duomenys yra saugomi ir tvarkomi ne ilgiau nei galioja paslaugų teikimo sutartis. Po paslaugų nutraukimo Paslaugų teikėjas įsipareigoja pašalinti bet kokius asmens duomenis, įskaitant ir rezervines duomenų kopijas:
3.6.2. Paslaugų teikėjas yra įgyvendinęs tinkamas technines bei organizacines priemones, užtikrinančias, kad Paslaugų teikėjo vykdomas asmens duomenų tvarkymas atitinka taikomus duomenų apsaugos teisės aktų reikalavimus;
3.6.3. Paslaugų teikėjas įsipareigoja pateikti Paslaugų gavėjui visą informaciją ir suteikti jam visokeriopą pagalbą siekiant įrodyti, kad pagal sutartį prisiimti įsipareigojimai yra vykdomi, taip pat sudaro sąlygas bei padeda Paslaugų gavėjui arba kitam jo įgaliotam auditoriui atlikti auditą, įskaitant patikrinimus vietoje;
3.6.4. Paslaugų teikėjas yra visiškai atsakingas Paslaugų gavėjui už pagalbinių duomenų tvarkytojų (subrangovų, partnerių) vykdomus įsipareigojimus ir turi rašytines sutartis, pagal kurias jie privalo vykdyti atitinkamas duomenų tvarkymo prievoles;
3.6.5. Paslaugų teikėjas užtikrina, kad visi su asmens duomenų tvarkymu susiję asmenys būtų įsipareigoję užtikrinti konfidencialumą arba kad jiems būtų taikoma atitinkama įstatymais nustatyta konfidencialumo prievolė.
3.6.6. Informacinės sistemos asmens duomenų valdytojas yra Viešoji įstaiga Respublikinė Klaipėdos ligoninė.
3.6.7. Informacinės sistemos asmens duomenų tvarkytojas yra Paslaugų teikėjas, su kuriuo sudaroma atskira Asmens duomenų tvarkymo sutartis.
4. PAPILDOMI ESIS PROGRAMINĖS ĮRANGOS VYSTYMO DARBAI
4.1. [bookmark: _Hlk234560887]Papildomi ESIS programinės įrangos vystymo darbai - tai paslaugos, kurios viršija šios techninės specifikacijos 3 skyriuje „Reikalavimai ESIS programinės įrangos palaikymo, priežiūros ir konsultavimo paslaugoms“ numatytą paslaugų apimtį. 
4.2. Papildomų ESIS programinės įrangos vystymo darbų kiekis – iki 260 ( valandų per bendrą 36 (trisdešimt šešių) mėnesių Paslaugų teikimo laikotarpį.
4.3. Papildomi ESIS programinės įrangos vystymo darbai apima:
4.3.1. naujo modulio sukūrimas;
4.3.2. naujos, anksčiau neegzistavusios funkcijos sukūrimas;
4.3.3. nauja integracija;
4.3.4. reikšmingas veiklos proceso pakeitimas;
4.3.5. naujos ataskaitos ar dokumento formos sukūrimas, jeigu tam būtinas programavimas.
4.4. Paslaugų gavėjas neįsipareigoja išpirkti viso kiekio. Papildomi darbai atliekami tik pagal atskirus rašytinius užsakymus. Prieš pradėdamas darbus paslaugų teikėjas pateikia darbų apimties, termino ir valandų skaičiaus įvertinimą. Darbai pradedami tik gavus Paslaugų gavėjo patvirtinimą. Be išankstinio patvirtinimo atliktos arba suderintą apimtį viršijančios valandos neapmokamos.
5. REIKALAVIMAI DUOMENŲ SAUGAI IR INFORMACIJOS KONFIDENCIALUMUI
5.1. Paslaugų teikėjas, vykdydamas Paslaugų gavėjo ESIS palaikymą ir priežiūrą, turi užtikrinti atitiktį, nustatytą valstybės informacinių sistemų kūrimo, plėtros, modifikavimo, asmens duomenų konfidencialumo, prieinamumo, vientisumo ir informacijos saugos reikalavimus, kurie taikomi trečios kategorijos valstybės informacinėmis sistemomis ir vadovautis:
5.1.1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių dokumentų judėjimo ir kuriuo panaikinama Direktyva 95/46/EB;
5.1.2. Lietuvos Respublikos asmens duomenų teisinės apsaugos įstatymu;
5.1.3. Lietuvos Respublikos kibernetinio saugumo įstatymu;
5.1.4. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo”;
5.1.5. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
5.1.6. Viešosios įstaigos Respublikinės Klaipėdos ligoninės Informacinės sistemos nuostatais, patvirtintais VŠĮ Respublikinės Klaipėdos ligoninės direktoriaus 2019 m. gegužės 21 d. įsakymu Nr. (1.6)-Į-112;
5.1.7. Viešosios įstaigos Respublikinės Klaipėdos ligoninės Informacinės sistemos duomenų saugos nuostatais, patvirtintais VŠĮ Respublikinės Klaipėdos ligoninės direktoriaus 2021 m. rugsėjo 30 d. įsakymu Nr. (1.6)-Į-283;
5.1.8. Viešosios įstaigos Respublikinės Klaipėdos ligoninės Informacinės sistemos saugos politiką įgyvendinančiais dokumentais, patvirtintais 2021 m. gruodžio 1 d. įsakymu Nr. (1.6)-Į-349;
5.1.9. kitais duomenų saugą reglamentuojančiais aktualiais Lietuvos Respublikos teisės aktais;
5.1.10. teisės aktais reglamentuojami saugos reikalavimų pasikeitimai ESIS įgyvendinami šalių susitarimu numatant realius įgyvendinimo terminus.
5.2. Paslaugos Teikėjui neskelbtina informacija teikiama tik tokios apimties, kuri būtina paslaugoms atlikti. Paslaugų Teikėjo darbuotojai, teikiantys paslaugas Paslaugų gavėjui, pasirašo duomenų konfidencialumo laikymosi pasižadėjimus. Paslaugų teikėjas turi imtis visų priemonių gautai informacijai apsaugoti, todėl Paslaugų Teikėjui nustatomi tokie pagrindiniai reikalavimai:
5.2.1. neskleisti ir neperduoti kitiems fiziniams ar juridiniams asmenims iš Paslaugų gavėjo gautos informacijos, užtikrinti tinkamą jos saugą, laikyti ją paslaptyje net pasibaigus paslaugų teikimo sutarties galiojimui;
5.2.2. Paslaugų Teikėjas turi užtikrinti ir garantuoti, kad Paslaugų Teikėjo darbuotojai, kurie teiks paslaugas, saugos Paslaugų gavėjo ESIS naudojamų duomenų paslaptį tiek paslaugų teikimo metu, tiek perėjus dirbti į kitas pareigas, tiek pasibaigus paslaugų teikimo sutarčiai, tiek pasibaigus Paslaugų Teikėjo darbuotojų darbo ar kitokiems santykiams su Paslaugų teikėju;
5.2.3. apie informacijos paskleidimo ar perdavimo kitiems fiziniams ar juridiniams asmenims faktą nedelsiant raštu informuoti Paslaugų gavėją ir imtis visų būtinų veiksmų užkirsti kelią tolesniam informacijos paskleidimui;
5.2.4. atlyginti dėl informacijos neteisėto paviešinimo kilusius nuostolius.
5.3. Visi ESIS naudotojų administravimo ir informacijos saugumo reikalavimai, taikomi Paslaugų Teikėjui, yra taikomi ir jo subrangovams.
5.4. Siūlomi saugumo sprendimai turi atitikti Paslaugų gavėjo teisės aktuose numatytus reikalavimus, susijusius su duomenų saugumu, bei užtikrinti Paslaugų gavėjo infrastruktūros ir duomenų saugą.



